Напад на мячэць Фамбіты

21 сакавіка 2025 года баевікі напалі на мячэць вёскі Фамбіта на паўднёвым захадзе Нігера. Інцыдэнт адбыўся падчас набажэнстваў у Рамадан у першай палове дня. Нападнікі здзейснілі масавае забойства ў храме, падпалілі мясцовы рынак і некалькі жылых пабудоў. Загінулі як мінімум 44 чалавекі, яшчэ 13 атрымалі цяжкія раненні.

Фамбіта размешчана недалёка ад мяжы з Буркіна-Фасо і Малі. Гэты край лічыўся цэнтрам паўстання джыхадзістаў Ісламскай дзяржавы і Аль-Каіды.

Пасля нападу ваенны ўрад Нігера абвясціў трохдзённую нацыянальную жалобу. Нягледзячы на тое, што ніводная групоўка не ўзяла на сябе адказнасць, урадавыя чыноўнікі прыпісалі адказнасць «Ісламскай дзяржаве — правінцыя Сахель». Міністр унутраных спраў Махамед Тумба назваў напад «баязлівым і бесчалавечным актам».

 Крыніцы 

Катэгорыя:Масавыя забойствы
Катэгорыя:Забойствы, здзейсненыя ў 2025 годзе
Катэгорыя:Тэрарыстычныя акты ісламістаў
Катэгорыя:Сакавік 2025 года
Катэгорыя:Падзеі 21 сакавіка
Катэгорыя:Тэрарыстычныя акты 2025 года